stanford-oval/wikipedia huggingface dataset:
Josh Anderson

| Josh Anderson |
| --- | --- |

Henkilötiedot
Syntynyt: 7. toukokuuta 1994 (ikä 30) Burlington, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  191 cm
Paino:  100 kg
Seura
Seura:  Montréal Canadiens
Sarja:  NHL
Pelinumero:  17
Pelaajaura
Pääsarjaura:  2014–
Aik. seurat:  Columbus Blue Jackets (NHL)   Lake Erie Monsters (AHL)
NHL-varaus:  95. varaus, 2012 Columbus Blue Jackets
Josh Anderson (s. 7. toukokuuta 1994 Burlington, Ontario, Kanada) on kanadalainen jääkiekkoilija, joka pelaa NHL-seura Montréal Canadiensin organisaatiossa. Hän on Columbus Blue Jacketsin neljännen kierroksen varaus vuodelta 2012.
5. marraskuuta 2013 Anderson teki kolmivuotisen tulokassopimuksen Blue Jacketsin kanssa.
Lokakuussa 2020 Blue Jackets kauppasi Andersonin Montreal Canadiensiin vaihdossa Max Domiin ja kolmannen kierroksen varausvuoroon vuoden 2020 varaustilaisuudessa. Siirron jälkeen Anderson teki Canadiensin kanssa seitsemän vuoden mittaisen ja yhteensä 38,5 miljoonan dollarin arvoisen sopimuksen.
Tilastot

Käännös suomeksi
Joe Mantegna

| Joe Mantegna |
| --- | --- |
 Mantegna vuonna 2014.
Henkilötiedot
Koko nimi:  Joseph Anthony Mantegna, Jr.
Syntynyt: 13. marraskuuta 1947 (ikä 76) Chicago
Kansalaisuus:  Yhdysvallat
Ammatti:  näyttelijä
Aiheesta muualla
Viralliset kotisivut
IMDb 
Elonet
Joseph Anthony ”Joe” Mantegna, Jr. (s. 13. marraskuuta, 1947 Chicago) on yhdysvaltalainen näyttelijä.
Ura

Mantegna on valmistunut DePaulin yliopiston Goodman School of Dramasta.
Mantegna teki elokuvadebyyttinsä vuonna 1977. Hän on myöhemmällä urallaan paitsi esiintynyt laajoissa rooleissa useissa elokuvissa, myös ääninäytellyt Fat Tonya Simpsoneissa ja näytellyt muun muassa televisiosarjoissa Joanin salaisuus (2003–2005, hahmona Will Girardi) ja Criminal Minds – FBI-tutkijat (vuodesta 2007, hahmona David Rossi).
Mantegna on voittanut Tony-palkinnon ja Venetsian elokuvajuhlien Volpi Cupin. Hän on ollut ehdolla kolmesti Emmyn ja kerran Golden Globen saajaksi. Vuonna 1999 hänelle myönnettiin Commitment to Chicago Award.
Yksityiselämä

Mantegna on ollut vuodesta 1975 naimisissa puolisonsa Arlenen kanssa. Parilla on tyttäret Mia ja Gina.
Aiheesta muualla

Kuvia tai muita tiedostoja aiheesta Joe Mantegna Wikimedia Commonsissa
Joe Mantegna Internet Movie Databasessa. (englanniksi)
Jouni Numminen

Jouni Numminen (s. 1955) on suomalainen runoilija. Hän opiskeli 1980-luvulla Tampereen yliopistossa ja toimi lisäksi kenkätehtaan työläisenä, siivoojana Ruotsissa, varastomiehenä ja iltavalvojana. Hän kuului myös nuorison taidetapahtuman voittajiin.
Teoksia

Unohtamisen vimma : runoja. Tammi 1984
Palkinnot

Tampereen kaupungin kirjallisuuspalkinto 1984
Johannes Theodor Reinhardt

Johannes Theodor Reinhardt
Johannes Theodor Reinhardt (3. joulukuuta 1816 Kööpenhamina – 23. lokakuuta 1882 Frederiksberg) oli tanskalainen eläintieteilijä.
Johannes Reinhardtin isä oli norjalaissyntyinen Kööpenhaminan yliopiston eläintieteen professori Johannes Christopher Hagemann Reinhardt. Nuorempi Reinhardt kirjoitti ylioppilaaksi 1834, opiskeli Kööpenhaminan yliopistossa kieliä, lääketiedettä ja eläintiedettä 1835 alkaen. 1845 hän teki tutkimusmatkoja Aasiaan, Havaijille ja Etelä-Amerikkaan. 1847 hänet nimitettiin kuraattoriksi Kööpenhaminan kuninkaalliseen luonnontieteelliseen museoon. 1850-luvun alkupuolella hän suoritti kaksi tutkimusmatkaa Brasiliaan, ja toi mukanaan suuren määrän näytteitä. Vuosina 1856–1878 Reinhardt toimi Tanskan teknillisen korkeakoulun dosenttina, ja 1865–1882 Kööpenhaminan yliopiston eläintieteen professorina.
Reinhardt kuvaili ja nimesi suuren määrän uusia eläinlajeja, etenkin matelijoita, ja linnuista viidakkohokon (Mitu salvini).
Teoksia

Brasiliens urskov, 1857
Naturhistoriske bidrag til en beskrivelse af Grønland, 1857
Bidrag til kundskab om Brasiliens padder og krybdyr, 1861, yhdessä Christian Frederik Lütkenin kanssa
Om Vingens anatomiske Bygning hos Stormfugle-Familien (Procellaridae S. Tubinares), 1873
Bidrag til kundskab om kyjaempedovendyret lestodon armatus
Beskrivelse af hovedskallen af et kaempedovendyr Grypotherium Darwinii, fra La Plata-Landenes plejstocene dannelser Kjobnhavn, 1879
Notitser til Grönlands ornithologi, 1881.
Käännös suomeksi
Jorma Partanen

Jorma Ensio Partanen (22. joulukuuta 1906 Kristiinankaupunki – 18. heinäkuuta 1972 Helsinki) oli suomalainen toimittaja, runoilija ja kirjallisuuden suomentaja.
Partanen toimi Ruusu-Risti-lehden toimitussihteerinä vuodesta 1933 aina 1940-luvulle saakka.
Teoksia

Taivaankirjeitä ja enkeli-ilmestyksiä Suomessa. Eripainos Suomen kirkkohistorian seuran vuosikirjasta XXVI, 1936.       Helsinki 1938
Pendelslag : dikter.      Söderström, Helsingfors 1939
A description of Buriat shamanism : Mongolian chrestomathy : translation of text No. VIII (Böge gīn mürgül ün učira) in Pozdněyev's.      Helsinki 1941
Josef Strauss

| Josef Strauss |
| --- | --- |

Henkilötiedot
Syntynyt: 20. elokuuta 1827  Wien 
Muusikko
Tyylilajit:  länsimainen taidemusiikki 
Soittimet:  viulu 
  [ Muokkaa Wikidatassa ] [ ohje ]  
Josef Strauss (1829–1870) oli itävaltalainen säveltäjä, joka kuului Straussin musiikkisukuun. Hän opiskeli aluksi tekniikkaa. Veljensä Johannin saatua hermoromahduksen vuonna 1853 hän alkoi johtamaan tämän orkesteria. Sijaisuuden päätyttyä Josef taivuteltiin jatkamaan muun perheen mukana musiikkialalla. Hän sävelsi yli 300 tanssia ja sovitti satoja muiden sävellyksiä.
Hänen omaan tuotantoonsa kuuluu mm. valssi Itävallan kyläpääskysiä.
Aiheesta muualla

Kuvia tai muita tiedostoja aiheesta Josef Strauss Wikimedia Commonsissa
Josef Strobl

| Mitalit> Maa:   Itävalta.Miesten alppihiihto.Nuorten MM-kilpailut  | Mitalit> Maa:   Itävalta.Miesten alppihiihto.Nuorten MM-kilpailut  | Mitalit> Maa:   Itävalta.Miesten alppihiihto.Nuorten MM-kilpailut  | Maa:   Itävalta> Miesten alppihiihto. |
| --- | --- | --- | --- |
|  Kultaa | Monte Campione 1993 | suurpujottelu |  |
|  Hopeaa | Maribor 1992 | syöksylasku |  |
|  Hopeaa | Maribor 1992 | supersuurpujottelu |  |
|  Hopeaa | Monte Campione 1993 | syöksylasku |  |
|  Pronssia | Monte Campione 1993 | supersuurpujottelu |  |
|  Pronssia | Monte Campione 1993 | alppiyhdistetty |  |
Josef ”Pepi” Strobl (s. 3. maaliskuuta 1974 Ehenbichl, Tiroli, Itävalta) on itävaltalainen uransa lopettanut alppihiihtäjä, joka edusti Sloveniaa kausina 2004–2006. Strobl voitti urallaan seitsemän maailmancupin osakilpailua, joista lähes kaikki oli saavutettu vauhtilajeista. Strobl voitti kaikki maailmancupin osakilpailunsa edustaessaan Itävaltaa.
Stroblin uran paras kausi oli kausi 1996-1997, jolloin hän oli koko maailmancupin paras itävaltalainen. Juuri kyseisellä kaudella hän voitti kaksi kisaa, joka on hänen paras saavutus voitettujen kisojen kohdalla yhden kauden aikana. Hän voitti myös vuonna 2000 kaksi kisaa.
Vuonna 2004 Strobl päätti alkaa edustamaan Sloveniaa, koska hän ei enää päässyt maailmancupin kisoihin kovassa Itävallan joukkueessa. Strobl ehti edustaa Sloveniaa kaksi kautta, kunnes vuoden 2006 keväällä hän päätti lopettaa uransa.
Aiheesta muualla

Josef Strobl Kansainvälinen hiihtoliitto (FIS). (englanniksi)
Jugo-Vostotšnajan metroasema

| Jugo-Vostotšnaja (Юго-Восточная) |
| --- | --- |

 Moskovan metro 
Perustiedot
Metrolinjat:  Nekrasovskaja
Sijainti:  55.7050°N, 37.8180°E
Paikkakunta:  Moskova, Venäjä
Avattu:  27. maaliskuuta 2020
Rakenne
Tyyppi:  tunneliasema
Jugo-Vostotšnaja (ven. Юго-Восточная) on yksi Moskovan metron asemista. Se avattiin 27. maaliskuuta 2020.
Aiheesta muualla

Kuvia tai muita tiedostoja aiheesta Jugo-Vostotšnajan metroasema Wikimedia Commonsissa
Jekaterina Guliyev

| Mitalit | Mitalit | Mitalit |  |
| --- | --- | --- | --- |
|  Guliyev vuonna 2022. |  Guliyev vuonna 2022. |  Guliyev vuonna 2022. |  |
Naisten yleisurheilu
Maa:   Venäjä
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 800 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|       Hylätty | Praha 2015 | 800 metriä |  |
Maa:   Turkki
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Oran 2022 | 800 metriä |  |
|  Pronssia | Oran 2022 | 4 × 400 metriä |  |
Jekaterina Ivanovna Guliyev (ven. Екатерина Ивановна Завья́лова, ent. Poistogova, o.s. Zavjalova, s. 1. maaliskuuta 1991 Nižni Novgorod, Venäjä) on venäläissyntyinen Turkkia edustava keskipitkän matkan juoksija, jonka päämatka on 800 metriä. Hän edusti Venäjää vuoteen 2021 asti ja sen jälkeen Turkkia.
Guliyev karsiutui 800 metrin välierissä sekä alle 18-vuotiaiden MM-kilpailuissa 2007 että alle 20-vuotiaiden MM-kilpailuissa 2008. Vuonna 2009 hän sijoittui alle 20-vuotiaiden EM-kilpailuissa kolmanneksi 800 metrillä ajalla 2.04,59 ja kymmenenneksi 1 500 metrillä ajalla 4.24,64. Seuraavana vuonna Guliyev oli alle 20-vuotiaiden MM-kilpailuissa 800 metrin kahdeksas ajalla 2.05,56.
Guliyev sijoittui 800 metrillä Lontoon olympialaisissa 2012 alun perin kolmanneksi (ajalla 1.57,53), mutta nousi myöhemmin hopeasijalle Marija Savinovan dopinghylkäyksen jälkeen. Hän oli samalla matkalla neljäs Moskovan MM-kilpailuissa 2013 ja neljäs Zürichin EM-kilpailuissa 2014.
Prahan sisäratojen EM-kilpailuissa 2015 Guliyev sijoittui alun perin toiseksi 800 metrin juoksussa ajalla 2.01,99. Vuonna 2017 hän sai urheilun kansainvälisen vetoomustuomioistuimen päätöksellä kahden vuoden kilpailukiellon ajalle 24.8.2015–23.8.2017 ja hänen suorituksensa hylättiin aikaväliltä 21.10.2014–24.8.2015, joten hän menetti vuoden 2015 EM-hallimitalinsa. Kilpailukielto tuli biologisen dopingpassin perusteella.
Guliyev oli naimisissa venäläisen 800 metrin juoksijan Stepan Poistogovin kanssa. Vuonna 2019 hän avioitui pikajuoksija Ramil Guliyevin kanssa.
Guliyev sai Turkin edustusoikeuden toukokuussa 2021. Hän saavutti Oranin Välimeren kilpailuissa 2022 kultaa 800 metrillä ajalla 2.01,08 ja pronssia 4 × 400 metrin viestissä. Saman vuoden Münchenin EM-kilpailuissa hän karsiutui 800 metrin välierissä.
Henkilökohtaiset ennätykset

| --- | --- |
 Ulkoradat 400 metriä – 52,96 (2014)  800 metriä – 1.57,53 (2012)  1 500 metriä – 4.00,11 (2012) :  Sisäradat 600 metriä – 1.28,83 (2011)  800 metriä – 2.00,59 (2019)  1 000 metriä – 2.36,97 (2013)  1 500 metriä – 4.13,1 (2012)
Aiheesta muualla

Kuvia tai muita tiedostoja aiheesta Jekaterina Guliyev Wikimedia Commonsissa
The Time of My Life

The Time of My Life voi tarkoittaa:
"(I've Had) The Time of My Life", vuoden 1987 kappale Bill Medleylta ja Jennifer Warnesilta
"The Time of My Life" (David Cookin kappale), vuoden 2008 kappale David Cookilta
"Time of My Life" (Patrick Wolfin kappale), vuoden 2010 kappale Patrick Wolfilta
Time of My Life (George Foxin albumi), vuoden 1995 albumi kanadalaiselta country-muusikolta George Fox
Time of My Life (3 Doors Downin albumi), vuoden 2011 albumi yhdysvaltalaiselta rock-yhtyeeltä 3 Doors Down
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Time of My Life”, voi hakea sivunnimihaulla, laajalla sivunnimihaulla tai tekstihaulla.
Toivo Sarparanta

Toivo Valdemar Sarparanta (vuoteen 1936 Söderman, 22. helmikuuta 1893 Turku – 19. kesäkuuta 1961 Hämeenlinna) oli Suomen Puolustusvoimien eversti kenttätykistössä.
Sarparanta oli valmistunut insinööriksi Tampereen teknisestä opistosta 1916. Vuoden 1918 tapahtumien myötä hän jäi sotilasuralle kenttätykistörykmentti 1:een (KTR 1) nuoremmaksi upseeriksi 1918–1920, patterin päälliköksi 1920–1924 ja patteriston komentajaksi 1925–1929. Hän kävi komentajakurssin Sotakorkeakoulussa 1930. Hän siirtyi patteriston komentajaksi Jääkäritykistörykmenttiin 1929–1934 ja palasi taas patteriston komentajaksi KTR 1:een 1934–1937. Jyväskylän sotilaspiirin päällikkönä hän oli 1937–1939. Vuosina 1931–1933 Sarparanta oli Hämeenlinnan kaupunginvaltuuston jäsen.
Talvisodan sytyttyä Sarparanta komensi KTR 7:ää, myöhemmin KTR 10:ä. IV armeijakunnan tykistökomentajana hän oli 1940–1941. Jatkosodassa hän toimi VII armeijakunnan tykistökomentajana 1941–1943 ja Aunuksen ryhmän tykistökomentajana 1943–1944. Vuonna 1944 hän oli III armeijakunnan tykistökomentaja. Sodan jälkeen hän komensi KTR 4:ää 1944–1946. Etelä-Hämeen sotilasläänin komentajana Sarparanta oli 1946–1951 ja Hämeen sotilasläänin komentajana 1951–1952.
Josef Stalder

| Mitalit> Maa:   Sveitsi.Miesten telinevoimistelu. Olympialaiset  | Mitalit> Maa:   Sveitsi.Miesten telinevoimistelu. Olympialaiset  | Mitalit> Maa:   Sveitsi.Miesten telinevoimistelu. Olympialaiset  | Maa:   Sveitsi> Miesten telinevoimistelu. |
| --- | --- | --- | --- |
|  Kultaa | Lontoo 1948 | rekki |  |
|  Hopeaa | Lontoo 1948 | joukkuekilpailu |  |
|  Hopeaa | Helsinki 1952 | rekki |  |
|  Hopeaa | Helsinki 1952 | joukkuekilpailu |  |
|  Pronssia | Lontoo 1948 | nojapuut |  |
|  Pronssia | Helsinki 1952 | moniottelu |  |
|  Pronssia | Helsinki 1952 | nojapuut |  |
| MM-kilpailut  | MM-kilpailut  | MM-kilpailut  |  |
|  Kultaa | Basel 1950 | hevonen |  |
|  Kultaa | Basel 1950 | permanto |  |
|  Kultaa | Basel 1950 | joukkuekilpailu |  |
|  Hopeaa | Rooma 1954 | hevonen |  |
|  Hopeaa | Rooma 1954 | nojapuut |  |
|  Pronssia | Basel 1950 | rekki |  |
|  Pronssia | Rooma 1954 | joukkuekilpailu |  |
Josef ”Sepp” Stalder (6. helmikuuta 1919 – 2. maaliskuuta 1991) oli sveitsiläinen telinevoimistelija ja olympiavoittaja.
Stalder voitti yhteensä seitsemän olympiamitalia Lontoon vuoden 1948 olympialaisista ja Helsingistä olympiadi myöhemmin. Lontoossa hän saavutti rekin olympiakultaa. Lisäksi Stalder voitti nojapuilla pronssia ja oli mukana joukkuekilpailun hopeaa voittaneen Sveitsin joukkueessa.
Helsingin kesäolympialaisissa 1952 Stalder voitti hopeaa rekillä ja joukkuekilpailussa sekä pronssia moniottelussa ja nojapuilla. Lisäksi hän sijoittui hevosella viidenneksi. Samana vuonna Helsingin neljän olympiamitalin mies nimettiin Sveitsin vuoden urheilijaksi.
MM-tasolla Stalder voitti kolme kulta-, kaksi hopea- ja kaksi pronssimitalia.
Saavutukset

Olympiakultaa Lontoo 1948 (rekki)
Olympiahopeaa Lontoo 1948 (joukkuekilpailu) ja Helsinki 1952 (rekki, joukkuekilpailu)
Olympiapronssia Lontoo 1948 (nojapuut) ja Helsinki 1952 (moniottelu, nojapuut)
Lisäksi Lontoo 1948: moniottelun neljäs, hevosella kahdeksas, renkailla viides. Helsingissä 1952 hevosella viides.
Baselin MM-kilpailuissa 1950 kolme kultamitalia (hevonen, permanto, joukkuekilpailu) sekä pronssia rekiltä
Rooman MM-kilpailuissa 1954 kaksi hopeamitalia (hevonen, nojapuut) sekä pronssia joukkuekilpailusta
José Acasuso

| José Acasuso |
| --- | --- |

Henkilötiedot
Syntynyt: 20. lokakuuta 1982 
Kansalaisuus:   Argentiina
Tennispelaaja
Pituus:  190 cm
Paino:  86 kg
Kätisyys:  oikea
Ammattilaisena:  1999–
Palkintorahat:  3 642 422 USD
Kaksinpeli
Paras sijoitus:  20. (14. elokuuta 2006)
Turnausvoittoja:  3
Voitot/tappiot:  193–183
Grand Slam -turnauksissa
Australian avoimet:  2. kierros (2002, 2003)
Ranskan avoimet:  4. kierros (2005)
Wimbledon:  1. kierros (2001, 2002, 2003, 2004, 2005, 2009)
Yhdysvaltain avoimet:  3. kierros (2009)
Nelinpeli
Voitot/tappiot:  95–89
Aiheesta muualla
ITF
ATP
José Acasuso (s. 20. lokakuuta 1982 Posadas) on aktiiviuransa lopettanut argentiinalainen tennispelaaja. Parhaimmillaan hän oli ollut ATP-listan sijalla 20 elokuussa 2006. Hän voitti kolme ATP-turnausta kaksinpelissä ja viisi turnausta nelinpelissä.
Vuonna 2002 Acasuso voitti ensimmäisen ATP-turnauksensa. Turnausvoitto tuli Sopotissa, jonka finaalissa hän voitti Franco Squillarin luvuin 2–6, 6–1, 6–3. Toinen turnausvoitto tuli Bukarestin turnauksesta 2004, jolloin hän voitti finaalissa Igor Andrejevin luvuin 6–3, 6–0. Viimeisen eli kolmannen turnausvoittonsa Acasuso saavutti vuonna 2006, jolloin hän voitti Viña del Marin finaalissa Nicolás Massún luvuin 6–4, 6–3.
Acasuso ilmoitti pelaajauransa päättymisestä helmikuussa 2012. Hän pelasi viimeisen ammattilaisottelunsa toukokuussa 2011 Ranskan avointen karsinnoissa, joissa hävisi ensimmäisellä kierroksella Alessio di Maurolle.
Aiheesta muualla

José Acasuso profiili ATP:n kotisivuilla
Josetxo

| Henkilötiedot |
| --- | --- | --- |
Koko nimi: José Romero Urtasun
Syntymäaika: 25. helmikuuta 1977 (ikä 47)
Syntymäpaikka: Pamplona, Espanja
Pelipaikka: keskuspuolustaja
Pituus: 185 senttimetriä
Seura
Seura: Huesca
Pelinumero: –
Junioriseurat
: Osasuna
Seurat
| Vuodet | Seura | O (M) |
| 1995–1997 1996–2011 2000 2000–2001 2011– | Osasuna B Osasuna → Eibar Osasuna B Huesca | 46 (2) 258 (0) 7 (0) 36 (2) 0 (0) |
 Seurajoukkueuran tilastot kattavat vain kansalliset sarjat, päivitetty 6. heinäkuuta 2011.
José Romero Urtasun eli Josetxo (s. 25. helmikuuta 1977 Pamplona, Espanja) on espanjalainen jalkapalloilija, pelipaikaltaan keskuspuolustaja. Hän edustaa espanjalaista Huescaa.
Seurajoukkueura

Josetxo on kotikaupunkinsa Osasunan kasvatti. Lukuun ottamatta puolen kauden pituista lainasopimusta kaudella 1999–2000 Eibariin hän on edustanut koko uransa ajan kasvattajaseuraansa. Ensimmäisen ottelunsa maan korkeimmalla sarjatasolla Primera Divisiónissa hän pelasi 1. joulukuuta 2001 Real Madridia vastaan.
Josetxo pelasi kaudella 2005–2006 yhteensä 29 ottelua, kun joukkue sijoittui sarjassa neljänneksi ja pääsi näin karsimaan paikasta Mestarien liigaan. Osasuna ei selviytynyt jatkoon kolmannelta karsintakierroksella tiputtuaan vierasmaalisäännöllä saksalaiselle Hamburgille. Joukkue pääsi kuitenkin UEFA Cupiin ja selviytyi lopulta aina neljän parhaan joukkoon asti. Josetxo pelasi kilpailussa yhdeksän ottelua. Joulukuussa 2006 hän teki kolmivuotisen jatkosopimuksen pamplonalaisseuran kanssa.
Aiheesta muualla

Esittely Osasunan virallisella kotisivustolla (Arkistoitu – Internet Archive) (espanjaksi)
Tilastot BDFutbol-sivustolla (englanniksi)
Josephine Hutchinson

| Josephine Hutchinson |
| --- | --- |
 Hutchinson vuonna 1934
Henkilötiedot
Syntynyt: 12. lokakuuta 1903 Seattle, Washington, Yhdysvallat
Kuollut: 4. kesäkuuta 1998 (94 vuotta) New York, New York, Yhdysvallat
Ammatti:  näyttelijä
Aiheesta muualla
IMDb
Elonet
Josephine Hutchinson (12. lokakuuta 1903 Seattle, Washington, Yhdysvallat – 4. kesäkuuta 1998 New York, New York, Yhdysvallat) oli yhdysvaltainen näyttelijä.
Filmografia

| Vuosi | Suomenkielinen nimi | Alkuperäinen nimi |
| --- | --- | --- |

| 1934 | Onnen hetki | Happiness Ahead |
| 1935 | Kiinan lamput | Oil for the Lamps of China |
| 1936 | Valtakatu | I Married a Doctor |
| 1937 | Naisen rikos | The Women Men Marry |
| 1939 | Frankensteinin poika | Son of Frankenstein |
| 1955 | He kohtasivat sateessa | Miracle in the Rain |
| 1959 | Vaarallinen romanssi | North by Northwest |
Jugoslavia kesäolympialaisissa 1936

| Sija |      |      |      | Yhteensä |
| --- | --- | --- | --- | --- |
| 25. | 0 | 1 | 0 | 1 |
Jugoslavia osallistui Berliinin kesäolympialaisiin 1936 86 urheilijan joukkueella. Maan ainoan mitalin näistä olympialaisista voitti Leon Štukelj, joka saavutti hopeaa telinevoimistelun renkaissa. Kisojen mitalitilastossa Jugoslavia sijoittui jaetulle 25. sijalle.
Mitalistit > Hopeaa

Leon Štukelj — Voimistelu, renkaat
Josh Arieh

| Josh Arieh |
| --- | --- |
 Josh Arieh WSOP-voittonsa jälkeen vuonna 2005.
Henkilötiedot
Kansalaisuus:   Yhdysvallat
Pokerinpelaaja
Sponsori:  FullTiltPoker
WSOP-voitot:  2
WSOP-rahasijat:  15
WPT-voitot:  0
EPT-voitot:  0
Turnausansiot (USD):  5 718 206
Päivitetty:  25. tammikuuta 2010
Josh Arieh (s. 26. syyskuuta 1974 Rochester, New York) on yhdysvaltalainen pokeriammattilainen.
Arieh sijoittui kolmanneksi vuoden 2004 World Series of Pokerin pääturnauksessa ja voitti 2,5 miljoonaa dollaria. Hän on voittanut urallaan kaksi WSOP-ranneketta. World Poker Tourilla hän on ollut finaalipöydässä kahdesti (Borgata Poker Openissa vuonna 2004 kolmas ja Doyle Brunson Five Diamond World Poker Classicissa vuonna 2009 kolmas).
Ariehin pokeriuran turnausansiot ylittivät tammikuussa 2010 5,7 miljoonaa dollaria. Arieh asuu Mariettassa, Georgiassa.
WSOP-rannekkeet

| Vuosi | Turnaus | Palkintosumma (US$) |
| --- | --- | --- |
| 1999 | $3,000 Limit Hold'em | $202 800 |
| 2005 | $2,000 Pot Limit Omaha | $381 600 |
Aiheesta muualla

Josh Arieh The Hendon Mob Poker Databasessa (englanniksi)
Profiili FTP:n sivuilla (Arkistoitu – Internet Archive)
WPT:n profiili
John Gotti

| John Gotti |
| --- | --- |
 John Gottin pidätysvalokuva.
Henkilötiedot
Syntynyt: 27. lokakuuta 1940 Bronx, New York City, New York, Yhdysvallat
Kuollut: 10. kesäkuuta 2002 (61 vuotta) Springfield, Missouri, Yhdysvallat
John Joseph Gotti, Jr. (27. lokakuuta 1940 – 10. kesäkuuta 2002), tunnettu myös lempinimillä ”The Dapper Don” ja ”The Teflon Don”, oli yhdysvaltalainen mafioso ja Gambinon mafiaperheen päällikkö vuosina 1985–2002. Gottin valtakaudella Gambinon mafiaperheestä tuli Yhdysvaltain voimakkain ja rikkain rikollisjärjestö 1980-luvun puolivälissä. Vuonna 1992 Gotti tuomittiin lukuisista rikoksista elinkautiseen. Hän kuoli vankilassa kymmenen vuotta myöhemmin.
Elämä > Lapsuus ja nuoruus

John Gotti syntyi vuonna 1940 amerikanitaliaiseen perheeseen Bronxin piirikunnassa New Yorkissa Yhdysvalloissa. Gottin vanhemmat olivat John Gotti, Sr. ja Philomena ”Fannie” Gotti. Hänellä oli myös kolme sisarusta, vuonna 1939 syntynyt isoveli Peter ja vuonna 1942 syntynyt pikkuveli Richard ja vuonna 1946 syntynyt pikkuveli Gene Gotti. Vuonna 1952 perhe muutti Sheepshead Bayhyn, jossa Gotti ja hänen veljensä liittyivät paikalliseen nuorisojengiin. Vuoden 1954 kesällä Gotti yritti varastaa rakennustyömaalta painavan betonimyllyn, joka kuitenkin putosi hänen jalkansa päälle ja murskasi hänen varpaansa. Tapaturmasta johtui Gottin tunnusomainen, nilkuttava kävelytapa.[lähde? ]
Vuonna 1962 Gotti meni naimisiin Victoria DiGiorgion kanssa. Heille syntyi viisi lasta, Angel, Victoria, John A. ”Junior”, Peter ja Frank. Perhe muutti Howard Beachiin Queensissa. Gotti oli lyhytpinnainen ja temperamenttinen mies, minkä takia hänen perheessä esiintyi perheväkivaltaa. FBI:n nauhoittamat tallenteet paljastavat, että vuonna 1989 Gotti hakkasi vaimonsa ja poikansa John A. ”Juniorin”.